# name
Trastorns per ús de substàncies i patologia odontològica

# metadata.dc.description[].value
Treball Final de Grau d'Odontologia, Facultat d'Odontologia, Universitat de Barcelona, Any: 2015, Director: María del Pino Alonso Ortega

# metadata.dc.description.abstract[].value
És ben conegut que els trastorns per ús de substàncies tenen moltes conseqüències a la salut sistèmica de l’individu però, quin impacte tenen a la cavitat oral? Cada droga té uns efectes sistèmics diferents; de la mateixa manera, cada una té uns efectes odontològics diferents. Sovint, la prevalença de càries, de malaltia periodontal, d’infeccions fúngiques, de càncer de cap i coll, etc. es veu afectada per l’ús de drogues. Per una banda, tenim algunes substàncies com el tabac i l'alcohol, que tenen nombrosos estudis científics que discuteixen quines conseqüències provoquen a la cavitat oral. Altres tipus de drogoaddiccions com l’abús de benzodiazepines, en canvi, estan menys documentades en aquest aspecte. En aquest treball m'he proposat realitzar una recerca bibliogràfica per tal d'aconseguir la informació més actualitzada i contrastada sobre l'efecte que tenen les diferents drogues en la cavitat oral i determinar en quins casos caldria realitzar més estudis. Per altra banda, he volgut realitzar una petita part pràctica en la qual he vist de primera mà les conseqüències odontològiques que ha provocat l'alcohol en els pacients que estan ingressats a la planta de psiquiatria de l'Hospital de Bellvitge per desintoxicar-se d'aquesta droga. El meu objectiu és determinar quina és la patologia més freqüent per cada trastorn d’abús de substàncies per tal que els odontòlegs ho tinguin en compte i realitzin un control exhaustiu de la patologia dels pacients que consumeixen drogues i tinguin en compte si cal que canviïn el protocol que segueixen habitualment per tal de tractar al pacient amb la major evidència científica

# metadata.dc.source[].value
Treballs Finals de Grau (TFG) - Odontologia

# metadata.dc.title[].value
Trastorns per ús de substàncies i patologia odontològica